A guads Haiku håd im Japanischn aussadém a nu a Kigo-Woat drin. Dés san bsondane Weata, duach dé ma eakena kã in wöcha Joareszaid dés Haiku schbüd. Iwahaupt soid a jéds Haiku an Bezug zu da Natua und in Joaresåblauf hãm. Duach de Fawendung fu so am Kigo oda Joareszaidwoat woas ma, ob dés Haiku entweda im Soma, oda im Winta, oda zu da Zaid fu am bsondan Faiadåg schbüd, in da Eantezaid oda z'Naijoas und so waida. Soichane Kigo kã ma natiali a in ãndane Schbråchn måcha und am bésdn soitadn's an Bezug auf de lokaln Bsondahaidn fu da Natua und a fu da jéwailing Kultua hãm. Bai am Haiku auf Dialekt kãn zan Baischü s'Woat "Haimandl" a Kigo fia Somazaid sâi, oda Aia-Beka fia d'Osdazaid, oda Kachiofn fia'n Winta.